Lososotvaré

Lososotvaré alebo lososy (Salmoniformes) v najširšom zmysle (= Protacanthopterygii) sú rad 
zo skupiny Neopterygii. 

Rad pozostáva najmä z:
 lososotvarých / lososov (Salmoniformes) v širšom zmysle (pozri nižšie pod Systematika) a
 striebristkotvarých / striebristiek (Argentiniformes)
Existujú aj lososotvaré / lososy v užšom zmysle. Podrobnosti pozri nižšie pod Systematika.

Niekedy sa do lososotvarých v najširšom zmysle zaraďujú aj šťukotvaré (Esociformes), ktoré sú im podobné, ktoré ale vývojovo tvoria samostatný rad.

 Charakteristika 
Patria sem veľmi známe rody, napríklad losos, pstruh, koruška, inanga, lipeň či sivoň.

Majú štíhle, spravidla prúdnicové telo a dobre vyvinuté plávacie svaly. Majú veľkú chrbtovú plutvu, aby mohli dobre plávať. Väčšinou za chrbtovou plutvou majú tukovú plutvičku. Sú dravé a väčšinou majú veľké ústa s ostrými početnými zubami. 

Druhy z nadčeľade Galaxioidea (inangy), vyskytujúcej sa len na južnej pologuli, sú malé maximálne 25 centimetrové ryby s rúrkovitým telom a hranatou chvostovou plutvou, bet šupín a be tukovej plutvičky. Druhy zo skupiny striebristkotvaré, žijúce po celom svete vo veľkých hĺbkach, zas majú rúrkovité oči nasmerované dopredu alebo hore, aby mali dobré binokulárne videnie vo veľkých hĺbkach. Iné striebristkotvaré zas majú svietiace orgány. 

Niektoré druhy žijú celý život v mori alebo v sladkej vode, ale napríklad lososy žijú v mori a na neres tiahnu bez príjmu potravy tisíce kilometrov do sladkých vôd – spravidla do toho istého toku, kde sa narodili. Pritom musia často vyskakovať nad vodu a podobne, aby prekonali prúd a prekážky toku, v ktorom plávajú. Po nerese hynú.

 Systematika 
Lososotvaré v najširšom zmysle
 ?čeľaď †Bernardichthyidae
 (-) lososotvaré/lososy (Salmoniformes) v širšom zmysle
 podrad Osmeroidei v širšom zmysle (koruškotvaré/korušky - Osmeroiformes)
 ?rod †Stompooria
 nadčeľaď Galaxioidea – zaraďované aj ako samostatný podrad Galaxioidei
 čeľaď Retropinnidae
 čeľaď Lepidogalaxiidae – zaraďované aj pod Galaxiidae
 čeľaď inangovité ? (Galaxiidae)
 nadčeľaď Osmeroidea (korušky - Osmeroidei v užšom zmysle)
 čeľaď koruškovité (Osmeridae)
 čeľaď Sundasalangidae – zaraďované aj pod Osmeridae
 čeľaď Plecoglossidae – zaraďované aj pod Osmeridae
 čeľaď Salangidae – zaraďované aj pod Osmeridae
 podrad Salmonoidei (lososotvaré/lososy - Salmoniformes v užšom zmysle)
 ?rod †Goudkoffia
 ?rod †Leucichthyops
 ?rod †Natlandia
 ?rod †Salmodium
 rod †Beckius
 rod †Cyclolepis
 rod †Cyclolepoides
 rod †Paleolox
 rod †Parastenodus
 rod †Procharacinus
 rod †Prohydrocyon
 rod †Thaumaturus
 čeľaď lososovité (Salmonidae)
 (-) striebristkotvaré (striebristky; Argentiniformes)
 ?čeľaď †Pattersonellidae
 podrad Argentinoidei (Argentinoidea)
 rod †Azalois
 rod †Lygisma
 rod †Proargentina
 rod †Sternbergia
 čeľaď Argentinidae
 čeľaď Microstomatidae
 čeľaď Bathylagidae – zaraďované aj pod Microstomatidae
 čeľaď Opisthoproctidae
 čeľaď Leptochilichthyidae
 (-) Alepocephaloidea – zaraďované aj oddelene od Argentinoidei
 ?rod †Gaudryella
 ?rod †Humbertia
 čeľaď Bathylaconidae – zaraďované aj pod Alepocephalidae
 čeľaď Alepocephalidae
 čeľaď Platytroctidae - vrátane Searsiidae